ddrg/super_eurlex huggingface dataset:
(106)

Omeniti je treba, da dampinški uvoz iz Tajvana pomeni manj kot 4 % vsega trga ES, medtem ko je bil skupni tržni delež uvoza iz Koreje, Japonske in Belorusije ter nedampinškega uvoza iz Tajvana približno 13 %–14 %, tj. skoraj štirikrat večji od deleža tajvanskega dampinškega uvoza. Uvozi iz štirih zgoraj omenjenih držav so v veliki meri nelojalno nižali cene industriji Skupnosti. Narejena je bila primerjava po posameznih vrstah med uvozom iz Belorusije, Koreje in nedampinškega uvoza iz Tajvana na eni strani in prodajo industrije Skupnosti na drugi strani. Navedena primerjava je pokazala, da uvoz iz Belorusije, Koreje ter nedampinški uvoz iz Tajvana bolj neposredno tekmujejo z izdelki Skupnosti z višjo vrednostjo kot z dampinškim uvozom iz Tajvana. Tako so uvoz iz Belorusije in Koreje ter nedampinški uvoz iz Tajvana nedvomno vplivali na industrijo Skupnosti. Na podlagi tega je bilo sprejeto, da so obseg in cenovni učinek uvoza iz Koreje, Japonske in Belorusije ter nedampinški uvoz iz Tajvana takšne narave, da ni več mogoče vzpostaviti vzročne povezave med dampinškim uvozom iz Tajvana in materialno škodo, povzročeno industriji Skupnosti. V takšnih okoliščinah dampinški uvoz iz Tajvana torej ne more igrati pomembnejše vloge.
(1)

V skladu s členom 104 Pogodbe se morajo države članice izogibati čezmernemu javnofinančnemu primanjkljaju. To velja tudi za države članice z odstopanjem, kar so vse države, ki so 1. maja 2004 vstopile v Evropsko unijo.
(3)

Ob potrjevanju obračunov zadevnih belgijskih, španskih in grških plačilnih agencij mora Komisija upoštevati zneske, ki jih je Belgija že plačala, in zneske, ki so bili Španiji in Grčiji že odvzeti na podlagi Odločbe 2002/461/ES. Zato iz te odločbe ne izhajajo finančne posledice.
(1)

Direktiva 92/65/EGS določa zahteve v zvezi z zdravstvenim varstvom živali, ki veljajo za trgovino in za uvoz v Skupnost živali, semena, jajčnih celic in zarodkov. Navedena direktiva določa, da morajo biti uvozni pogoji za mačke, pse in bele dihurje vsaj enaki pogojem določenim v Uredbi Evropskega parlamenta in Sveta (ES) št. 998/2003 z dne 26. maja 2003 o zahtevah v zvezi z zdravstvenim varstvom živali, ki se uporabljajo za netrgovske premike hišnih živali in o spremembi Direktive Sveta 92/65/EGS (2). Namen enakosti pogojev za netrgovske in trgovske premike teh vrst je preprečiti goljufije pri trgovanju s hišnimi živalmi.
35.

VRAČAR, Milenko Sin Datum rojstva/kraj rojstva: 15.5.1956, Nišavići, Prijedor, Bosna in Hercegovina, SFRJ Št. potnega lista: Veljaven potni list 3865548, izdan 29.8.2002 v Banja Luki. Velja do 29.8.2007. Neveljaven potni list 0280280, izdan 4.12.1999 v Banja Luki (veljaven do 4.12.2004) in 0062130, izdan 16.9.1998 v Banja Luki Št. osebne izkaznice: 03GCE6934 EMŠO: 1505956160012 Vzdevki: Naslov: 14 Save Ljuboje, Banja Luka, Bosna in Hercegovina.
(2)

V provincah Firence, Livorno, Lucca, Massa-Carrara, Pisa, Pistoia, Prato in Siena v regiji Toskana ter v provincah Perugia in Terni v regiji Umbrija je vsaj 99,8 % gospodarstev, ki se ukvarjajo z rejo ovc in koz, uradno prostih bruceloze. Poleg tega so se navedene province zavezale, da bodo izpolnile nekatere druge pogoje iz Direktive 91/68/EGS v zvezi z naključnimi pregledi, ki se bodo izvajali po priznanju zadevnih provinc kot prostih bruceloze.
6.

Člani odbora, ki morajo v okviru svojih službenih dolžnosti odpotovati iz kraja svojega prebivališča, so upravičeni do povračila stroškov in dnevnic pod pogoji, določenimi v členu 6 Uredbe Sveta št. 422/67/EGS, št. 5/67/Euratom z dne 25. julija 1967, o določitvi prejemkov predsednika in članov Komisije ter predsednika, sodnikov, generalnih pravobranilcev in sodnega tajnika Sodišča ES kot tudi predsednika, sodnikov in sodnega tajnika Sodišča prve stopnje (1). Nastale izdatke krije Svet.
(2)

Na podlagi Odločbe Komisije 2004/666/ES z dne 29. septembra 2004 o uvedbi cepljenja za dopolnitev ukrepov za obvladovanje okužb z nizko patogeno aviarno influenco v Italiji in o posebnih ukrepih za nadzor premikov in razveljavitvi Odločbe 2002/975/ES (6) je bil odobren novi program cepljenja na manjšem območju Italije v primerjavi s prejšnjo kampanjo cepljenja iz Odločbe 2002/975/ES. Ta novi program je bil izveden z bivalentnim cepivom, ki vsebuje oba podtipa aviarne influence, H5 in H7. Prepoved trgovine s perutnino in valilnimi jajci znotraj Skupnosti se uporablja za območje cepljenja in v navedeni odločbi so bili določeni pogoji za trgovino znotraj Skupnosti s svežim mesom, pridobljenim iz cepljene perutnine.
Sklep Evropskega parlamenta in Sveta

z dne 18. decembra 2003

o uporabi instrumenta prilagodljivosti za obnovo Iraka v skladu s točko 24 Medinstitucionalnega sporazuma z dne 6. maja 1999

(2004/155/ES)

EVROPSKI PARLAMENT IN SVET EVROPSKE UNIJE STA –

ob upoštevanju Medinstitucionalnega sporazuma z dne 6. maja 1999 med Evropskim parlamentom, Svetom in Komisijo o proračunski disciplini in izboljšanju proračunskega postopka [1] in zlasti odstavka 24 tega sporazuma,

ob upoštevanju predloga Komisije [2],

ob upoštevanju naslednjega:

(1) Po zasedanju Evropskega sveta 19. in 20. junija 2003 v Solunu je Komisija predlagala, naj delež prispevka Skupnosti v obdobju 2003–2004 znaša 200 milijonov EUR, pri čemer se znesek 40 milijonov EUR sprosti v letu 2003, znesek 160 milijonov EUR pa v letu 2004.

(2) Znesek, ki je predviden za leto 2004, ni bil vključen v predhodni predlog proračuna za leto 2004. Skladno s tem je Komisija predlagala načrtovanje 160 milijonov EUR pod novo, namensko proračunsko postavko, ki je bila oblikovana z amandmajem k predlogu proračuna za leto 2004 (člen 19 08 07). Na usklajevalnem sestanku 24. novembra 2003 sta Evropski parlament in Svet sprejela ta amandma v višini 160 milijonov EUR k proračunski postavki, vzpostavljeni za "Pomoč za obnovo Iraka" in uporabo instrumenta prilagodljivosti v višini 95 milijonov EUR –

SPREJELA NASLEDNJI SKLEP:

Člen 1

Za splošni proračun Evropske unije za proračunsko leto 2004 (v nadaljevanju "proračun za leto 2004") se uporabi instrument prilagodljivosti za zagotovitev zneska 95000000 EUR v obliki odobritev za prevzem obveznosti.

Ta znesek se uporabi za financiranje pomoči za obnovo Iraka, ki jo zajema številka 4 "Zunanji ukrepi" finančnega načrta, v skladu z novim členom 19 08 07 proračuna za leto 2004.

Člen 2

Ta sklep se objavi v Uradnem listu Evropske unije hkrati s proračunom za leto 2004.

V Strasbourgu, 18. decembra 2003

Za Evropski parlament

Predsednik

Pat Cox

Za Svet

Predsednik

Gianluigi Magri

[1] UL C 172, 18.6.1999, str. 1. Sporazum, spremenjen s Sklepom Evropskega Parlamenta in Sveta 2003/429/ES (UL L 147, 14.6.2003, str. 25).

[2] Še neobjavljeno v Uradnem listu.

--------------------------------------------------
(3)

Izvajanje raziskovanja glede vedenja potrošnikov do dobrega počutja rejnih živali je del te politike informiranja na področju zaščite živali in zato je treba rezervirati in dodeliti finančna sredstva Skupnosti, da bo to predvideno raziskovanje učinkovito izpeljala.
Odločba Komisije

z dne 2. marca 2004

o ukrepih zaščite za nekatere žive živali in proizvode živalskega izvora, ki so s poreklom ali prihajajo iz Albanije

(notificirano pod dokumentarno številko K(2004) 618)

(Besedilo velja za EGP)

(2004/225/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 91/496/EGS z dne 15. julija 1991 o določitvi načel o organizaciji veterinarskih pregledov živali, ki vstopajo v Skupnost iz tretjih držav, in o spremembi direktiv 89/662/EGS, 90/425/EGS ter 90/675/EGS [1], in zlasti člena 18(1) Direktive,

ob upoštevanju Direktive Sveta 97/78/ES z dne 18. decembra 1997 o določitvi načel, ki urejajo organizacijo veterinarskih pregledov proizvodov, ki vstopajo v Skupnost iz tretjih držav [2], in zlasti člena 22(1) Direktive,

ob upoštevanju naslednjega:

(1) Odločba Komisije 94/621/ES z dne 20. septembra 1994 o ukrepih zaščite za nekatere žive živali in proizvode živalskega izvora, ki so s poreklom ali prihajajo iz Albanije [3], je bila nekajkrat bistveno spremenjena [4]. Zaradi jasnosti in racionalnosti bi bilo treba navedeno odločbo kodificirati.

(2) V Albaniji so našli primere kolere.

(3) Prisotnost kolere v Albaniji bo najverjetneje pomenila veliko nevarnost za javno zdravje.

(4) Ker ni zdravstvenih zagotovil od albanskih organov, je treba prepovedati uvoz školjk, iglokožcev, plaščarjev in morskih polžev v kakršni koli obliki, kot tudi živih rib in lupinarjev, prepeljanih v vodi, ki so s poreklom ali prihajajo iz Albanije.

(5) Ukrepi, predvideni s to odločbo, so v skladu z mnenjem Stalnega odbora za prehransko verigo ljudi in zdravstveno varstvo živali –

SPREJELA NASLEDNJO ODLOČBO:

Člen 1

Države članice prepovejo uvoz školjk, iglokožcev, plaščarjev in morskih polžev v kakršni koli obliki, kot tudi živih rib in lupinarjev ter živih rib in lupinarjev, prepeljanih v vodi, ki so s poreklom ali prihajajo iz Albanije.

Člen 2

Odločba 94/621/ES se razveljavi.

Sklicevanja na razveljavljeno odločbo veljajo kot sklicevanja na to odločbo in se berejo skladno s korelacijsko tabelo v Prilogi II.

Člen 3

Ta odločba je naslovljena na države članice.

V Bruslju, 2. marca 2004

Za Komisijo

David Byrne

Član Komisije

[1] UL L 268, 24.9.1991, str. 56; Direktiva, kakor je bila spremenjena z Direktivo 96/43/ES (UL L 162, 1.7.1996, p. 1).

[2] UL L 24, 30.1.1998, str. 9.

[3] UL L 246, 21.9.1994, str. 25; Direktiva, kakor je bila nazadnje spremenjena z Odločbo 95/89/ES (UL L 70, 30.3.1995, str. 25).

[4] Glej Prilogo I.

--------------------------------------------------

PRILOGA I

Razveljavljena odločba z zaporednimi spremembami

Odločba 94/621/ES | (UL L 246, 21.9.1994, str. 25) |

Odločba 94/671/ES | (UL L 265, 15.10.1994, str. 62) |

Odločba 94/702/ES | (UL L 284, 1.11.1994, str. 64) |

Odločba 95/89/ES | (UL L 70, 30.3.1995, str. 25) |

--------------------------------------------------

PRILOGA II

Korelacijska tabela

Odločba 94/621/ES | Ta odločba |

Člen 1 | Člen 1 |

Člen 2 | – |

– | Člen 2 |

Člen 4 | Člen 3 |

– | Priloga I |

– | Priloga II |

--------------------------------------------------
2.

Pristojni nosilci držav članic brez prehodnega obdobja ne smejo več izdajati obrazcev E 111 in E 111B s 1. junijem 2004. Pristojni nosilci držav članic s prehodnim obdobjem, ki so se odločile za skrajšanje tega obdobja v skladu s točko 1 tretjega odstavka tega sklepa, ne smejo več izdajati obrazca E 111 z datumom, navedenim v njihovem obvestilu Upravni komisiji. Nosilci teh držav članic izdajajo začasno nadomestno potrdilo vsaki zavarovani osebi, ki ne more dobiti evropske kartice. Če pristojni nosilec ne more izdajati evropske kartice, so opombe za polje 8 in 9 začasnega nadomestnega obrazca neobvezne. Odsotnost te opombe ne vpliva na veljavnost začasnega nadomestnega obrazca.
(5)

Znanstveni odbor za prehrano (ZOP) v svojem mnenju „Splošni pregled dolgotrajnih učinkov uživanja visokih odmerkov fitosterolov iz več dietnih virov, s posebno pozornostjo učinkom beta karotina“ z dne 26. septembra 2002 navaja, da ni nobenih dokazov o dodatnih koristih uživanja več kot 3 g/dan in da bi visoki odmerki lahko povzročili neželene učinke in je torej preudarno izogibati se uživanju hrane z rastlinskimi steroli v odmerku več kot 3 g/dan. Poleg tega se Svet za dietetične izdelke, prehrano in alergije Evropske agencije za varnost hrane (EFSA) v svojem mnenju „na zahtevo Komisije, ki se nanaša na zahtevek glede novih živil s strani Forbes Medi-Techa za odobritev proizvodov na osnovi mleka z vsebnostjo rastlinskih sterolov“ z dne 25. novembra 2003, strinja za ta zahtevek z ugotovitvami ZOP, v njegovem mnenju o zahtevkih za odobritev več z rastlinskimi steroli obogatenih živil z dne 5. marca 2003 in je prišel do ugotovitve, da je dodatek fitosterolov varen, če dnevna poraba ne presega 3 g.
(4)

Poleg tega so bila pravila DDV glede mesta dobave električne energije, določena v Šesti direktivi 77/388/EGS, spremenjena z Direktivo 2003/92/ES (3). Dobava električne energije do končne faze, od trgovcev in distributerjev do končnega porabnika, je obdavčena na mestu, kjer porabnik dejansko uporablja in porablja blago, da se zagotovi izvajanje obdavčitve v državi dejanske porabe blaga.
Sklep Sveta

z dne 22. decembra 2003

o nižji uvrstitvi Priloge 5 k Skupnim konzularnim navodilom in ustrezne Priloge 14b k Skupnemu priročniku ter o umiku zaupnosti prilog 9 in 10 k Skupnim konzularnim navodilom in ustreznih prilog 6b in 6c k Skupnemu priročniku

(2004/16/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti, in zlasti člena 207 Pogodbe,

ob upoštevanju naslednjega:

(1) V skladu s sklepoma z dne 14. decembra 1993 (SCH/Com-ex(93)22 rev) in 23. junija 1998 (SCH/Com-ex(98)17) je Izvršni odbor, ustanovljen s Konvencijo o izvajanju Schengenskega sporazuma s 14. junija 1985, uvrstil kot zaupne priloge 5, 9 in 10 k Skupnim konzularnim navodilom ter vse priloge Skupnega priročnika [1], katerega nova različica je bila sprejeta s Sklepom Izvršnega odbora z dne 28. aprila 1999 (SCH/Com-ex(99)13).

(2) Skupna konzularna navodila in Skupni priročnik ter sklepi Izvršnega odbora o njihovi razvrstitvi tvorijo del schengenskega pravnega reda, kot ga je opredelil Svet s svojim Sklepom 1999/435/ES [2].

(3) Del I in več prilog k Skupnemu priročniku je bilo v skladu s Sklepom Sveta 2000/751/ES [3] deklasificiranih, del II Skupnega priročnika pa je bil deklasificiran v skladu s Sklepom Sveta 2002/353/ES [4].

(4) Prilogo 5 k Skupnim konzularnim navodilom in ustrezno Prilogo 14b k Skupnemu priročniku je treba uvrstiti nižje in prilogi 9 in 10 k Skupnim konzularnim navodilom ter ustrezni prilogi 6b in 6c k Skupnemu priročniku je treba deklasificirati.

(5) Ustrezno je razveljaviti sklepa Izvršnega odbora (SCH/Com-ex(93)22 rev) in (SCH/Com-ex(98)17) in v prihodnosti sprejeti sklepe o uvrščanju dokumentov, ki predstavljajo del schengenskega pravnega reda, v skladu s pravili o uvrščanju dokumentov, določenimi v Sklepu Sveta 2001/264/ES z dne 19. marca 2001 o sprejetju predpisov Sveta o varovanju tajnosti [5] –

SKLENIL:

Člen 1

Prilogo 5 k Skupnim konzularnim navodilom in ustrezno Prilogo 14b k Skupnemu priročniku se uvrsti nižje, na raven "RESTREINT EU". Prilogi 9 in 10 k Skupnim konzularnim navodilom in ustrezni prilogi 6b in 6c k Skupnemu priročniku se deklasificirajo.

Člen 2

Prilogi 9 in 10 k Skupnim konzularnim navodilom ter ustrezni prilogi 6b in 6c k Skupnemu priročniku se objavijo v Uradnem listu Evropske unije.

Člen 3

Sklepa schengenskega Izvršnega odbora z dne 14. decembra 1993 (SCH/Com-ex(93)22 rev) in z dne 23. junija 1998 (SCH/Com-ex(98)17) se razveljavita.

Člen 4

Ta sklep začne učinkovati z dnem objave v Uradnem listu Evropske unije.

V Bruslju, 22. decembra 2003

Za Svet

Predsednik

A. Matteoli

[1] UL C 313, 16.12.2002, str. 97. Skupni priročnik, kakor je bil spremenjen z Uredbo Sveta (ES) št. 693/2003 (UL L 99, 17.4.2003, str. 8).

[2] UL L 176, 10.7.1999, str. 1.

[3] UL L 303, 2.12.2000, str. 29.

[4] UL L 123, 9.5.2002, str. 49.

[5] UL L 101, 11.4.2001, str. 1.

--------------------------------------------------
(1)

Vstavi se naslednji člen: „Člen 4a 1. CEPOL je pravna oseba. 2. CEPOL ima v vseh državah članicah kar najširšo pravno in poslovno sposobnost, ki jo pravnim osebam priznava zakonodaja teh držav. CEPOL zlasti lahko pridobiva premično in nepremično premoženje in z njim razpolaga ter je lahko stranka v sodnem postopku. 3. Upravni direktor iz člena 4(2) je pravni zastopnik CEPOL.“.
(5)

Davčnim zavezancem, katerih transakcije so predmet oprostitev iz člena 2 in člena 3 Odločbe 98/161/ES, se lahko dovoli, da za dobavljene in znotraj Skupnosti nabavljene izrabljene materiale in odpadke ne upoštevajo posebne ureditve iz te odločbe.
BR-1

Zvezne države Paraná, Minas Gerais (razen regijskih delegacij Oliveira, Passos, São Gonçalo de Sapucai, Setelagoas in Bambuí), São Paulo, Espíritu Santo, Mato Grosso do Sul (razen občin Sete Quedas, Sonora, Aquidauana, Bodoqueno, Bonito, Caracol, Coxim, Jardim, Ladario, Miranda, Pedro Gomes, Porto Murtinho, Rio Negro, Rio Verde de Mato Grosso in Corumbá), Santa Catarina, Goias in regionalne enote Cuiabe (razen občin San Antonio de Leverger, Nossa Senhora do Livramento, Pocone in Barão de Melgaço), Caceres (razen občine Caceres), Lucas do Rio Verde, Rondonopolis (razen občine Itiquiora), Barra do Garça in Barra do Burges v kraju Mato Grosso

BOV

A
Odločba Komisije

z dne 17. marca 2004

o spremembi Odločbe 1999/813/ES z dne 16. novembra 1999 o posebnih pogojih za uvoz ribiških proizvodov s poreklom iz Socialistične republike Vietnam v zvezi z označbo pristojnega organa in vzorcem zdravstvenega spričevala

(notificirano pod dokumentarno številko K(2004) 825)

(Besedilo velja za EGP)

(2004/267/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 91/493/EGS z dne 22. julija 1991 o zdravstvenih pogojih za proizvodnjo in dajanje na trg ribiških proizvodov [1] in zlasti člena 11(1) Direktive,

ob upoštevanju naslednjega:

(1) V Odločbi Komisije 1999/813/ES [2], je "Nacionalni center za ribiško inšpekcijo in zagotavljanje kakovosti (National Fisheries Inspection and Quality Assurance Center (NAFIQACEN)) v okviru Ministrstva za ribolov" določen kot pristojni organ v Vietnamu za preverjanje in potrjevanje skladnosti ribiških proizvodov in proizvodov iz ribogojstva z zahtevami Direktive 91/493/EGS.

(2) Po prestrukturiranju vietnamske uprave, je bil pristojni organ spremenjen v "Nacionalni direktorat za zagotavljanje kvalitete ribištva in veterino (National Fisheries Quality Assurance and Veterinary Directorate (NAFIQAVED))". Ta novi organ je sposoben učinkovito preverjati uporabo veljavnih predpisov.

(3) NAFIQAVED je predložil uradna zagotovila glede skladnosti s standardi za zdravstveni nadzor in spremljanje ribiških proizvodov in proizvodov iz ribogojstva, kakor je določeno v Direktivi 91/493/EGS, ter glede izpolnjevanja higienskih zahtev, enakovrednih zahtevam, določenim v navedeni direktivi.

(4) Odločbo 1999/813/ES je torej treba ustrezno spremeniti.

(5) Ukrepi, predvideni s to odločbo, so v skladu z mnenjem Stalnega odbora za prehransko verigo ljudi in zdravstveno varstvo živali –

SPREJELA NASLEDNJO ODLOČBO:

Člen 1

Odločba 1999/813/ES se spremeni:

1. Člen 1 se nadomesti z naslednjim:

"Člen 1

Nacionalni direktorat za zagotavljanje kvalitete ribištva in veterino (NAFIQAVED)‘ je v Vietnamu pristojen organ za preverjanje in potrjevanje skladnosti ribiških proizvodov in proizvodov iz ribogojstva v skladu z zahtevami Direktive 91/493/EGS."

2. V členu 3 se odstavek 2 nadomesti z naslednjim:

"2. Na spričevalih mora biti navedeno ime, položaj in podpis predstavnika NAFIQAVED ter njegov uradni žig v barvi, ki se razlikuje od drugih zaznamkov."

3. Priloga I se nadomesti z besedilom v Prilogi k tej odločbi.

Člen 2

Ta odločba se uporablja od 4. maja 2004.

Člen 3

Ta odločba je naslovljena na države članice.

V Bruslju, 17. marca 2004

Za Komisijo

David Byrne

Član Komisije

[1] UL L 268, 24.9.1991, str. 15. Direktiva, kakor je nazadnje spremenjena z Uredbo (ES) št. 806/2003 (UL L 122, 16.5.2003, str. 1).

[2] UL L 315, 9.12.1999, str. 39. Sklep, kakor je bil spremenjen s Sklepom 2000/331/ES (UL L 114, 13.5.2000, str. 39).

--------------------------------------------------

PRILOGA

„PRILOGA I

+++++ TIFF +++++

+++++ TIFF +++++

--------------------------------------------------
(10)

Na podlagi razpoložljivih informacij in glede na skupne ocene v okviru biogeografskih seminarjev, ki jih je pripravil Evropski tematski center za varstvo narave in biološko raznovrstnost, ter dvostranskih srečanj z državami članicami, nekatere države članice niso predlagale zadostnega števila območij, potrebnih za izpolnitev zahtev iz Direktive 92/43/EGS za nekatere habitatne tipe in vrste. Zato za vrste in habitatne tipe, naštete v Prilogi 2 k tej odločbi, ni mogoče sklepati, da je omrežje dokončano. Ob upoštevanju zamude pri prejemanju informacij in doseganju dogovora z državami članicami Komisija meni, da je ustrezno sprejeti začetni seznam območij, ki ga bo treba popraviti v skladu z določbami člena 4 Direktive 92/43/EGS, za habitatne tipe in vrste, naštete v Prilogi 2 k tej odločbi, za katerega navedene države niso predlagale zadostnega števila območij v skladu z zahtevami iz Direktive 92/43/EGS.
(1)

Odločba Komisije 2003/746/ES z dne 14. oktobra 2003 o seznamu programov za izkoreninjenje in spremljanje določenih prenosljivih spongiformnih encefalopatij (TSE), ki so v letu 2004 upravičeni do finančnega prispevka iz Skupnosti (2), navaja programe, ki so jih države članice predložile Komisiji za spremljanje prenosljivih spongiformnih encefalopatij (TSE), ki so v letu 2004 upravičeni do finančnega prispevka Skupnosti. Ta uredba tudi določa predlagano stopnjo in najvišji znesek prispevka za vsak program.
(7)

Češka, Madžarska in Poljska so sporočile, da so nekateri proizvodi živalskega izvora z dolgim rokom trajanja, in ki ne predstavljajo nevarnosti za potrošnika, še vedno na zalogi in ne bodo prodani pred 31. decembrom 2004. Zato je primerno razširiti časovne omejitve, določene z odločbo 2004/280/ES.
(1)

V skladu z Odločbo Komisije 2002/794/ES (3), so vse pošiljke perutninskega mesa, izdelki iz perutninskega mesa in pripravki iz perutninskega mesa (v nadaljnjem besedilu: „perutninsko meso“), uvoženi iz Brazilije, morali biti kemično pregledani, zato, da je bila dokazana odsotnost nitrofuranov in metabolitov.
(12)

Ostanka predvidenih sredstev iz proračuna ni mogoče porabiti za projekte, ki vključujejo takratne države pristopnice in države kandidatke, ker so bila sredstva proračuna predvidena v okviru pobude rasti in zaposlovanja (1998-2000) in so zato omejena izrecno na države, ki so članice Evropske unije in Evropskega gospodarskega prostora, kot določa Sklep Sveta 98/347/ES.
(3)

Do sedaj so bile v eni od sodelujočih držav članic ocene, ki so bile podlaga za Odločbo ECB/2003/15, prenizke zaradi povpraševanja po evro kovancih v letu 2004, ki je bilo višje od pričakovanega, kakor tudi zaradi nepredvidenega gospodarskega razvoja. Ta sodelujoča država članica mora zato sedaj pridobiti odobritev ECB, preden izda dodatne evro kovance v letu 2004.